L'article 32.1 de la Llei 22/2002, de 12 de juliol, de confraries de pescadors, i l'article 12.1 del Decret 96/2012, de 4 de setembre, sobre el procediment electoral de les confraries de pescadors i de les seves federacions, determinen que correspon al conseller o la consellera d'Agricultura, Ramaderia, Pesca i Alimentació la convocatòria del procés electoral per a la provisió dels càrrecs dels òrgans de govern de les confraries de pescadors, de les seves federacions territorials i de la Federació Nacional Catalana de Confraries de Pescadors per mitjà d'una ordre que ha de fixar el calendari de les eleccions.
El Decret 2/2016, de 13 de gener, de creació, denominació i determinació de l'àmbit de competència dels departaments de l'Administració de la Generalitat de Catalunya, atribueix a l'article 3.13.3 l'exercici de la competència en matèria de polítiques de pesca al Departament d'Agricultura, Ramaderia, Pesca i Alimentació.
L'article 20 de la Llei 22/2002, de 12 de juliol, de confraries de pescadors disposa que en el supòsit de manca de celebració legal de les eleccions de renovació dels càrrecs dels òrgans de govern de les confraries de pescadors, de les seves federacions territorials i de la Federació Nacional de Catalunya de les Confraries de Pescadors, el Departament d'Agricultura, Ramaderia, Pesca i Alimentació haurà de designar una comissió gestora en cada cas que es produeixi aquest supòsit de fet.
Segons que disposen l'article 8 de la Llei 26/2010, de 3 d'agost, de règim jurídic i de procediment de les administracions públiques de Catalunya, i l'article 13 de la Llei 30/1992, de règim jurídic de les administracions públiques i del procediment administratiu comú, els òrgans administratius poden delegar l'exercici de les competències que tenen atribuïdes en altres òrgans de la mateixa administració pública.
Aquesta delegació, que pot ser general, haurà de ser publicada en el diari o butlletí oficial que correspongui.
En aquest sentit i en coherència amb els principis d'agilitar i simplificar l'activitat administrativa, a què fa esment l'article 1 de la Llei 16/2015, de 21 de juliol, de simplificació de l'activitat administrativa de l'Administració de la Generalitat i dels governs locals de Catalunya i d'impuls de l'activitat econòmica, s'escau la delegació en favor de la Direcció General de Pesca i Afers Marítims de l'exercici de la competència del Departament d'Agricultura, Ramaderia, Pesca i Alimentació per designar els membres de la comissió gestora en cada un dels supòsits de no celebració legal de les eleccions per a la provisió de càrrecs en els òrgans de govern de les confraries de pescadors, les seves federacions territorials i la Federació Nacional Catalana de Confraries de Pescadors, objecte de la present Ordre.
D'altra banda, atès que l'article 6.8 Decret del 96/2012, de 4 de setembre, sobre el procediment electoral de les confraries de pescadors i de les seves federacions, estableix que "els membres de la Junta Electoral són designats per resolució del conseller o consellera del departament competent en matèria de pesca i afers marítims, que podrà preveure el nomenament de vocals suplents mantenint la representativitat dels vocals titulars", per mitjà de la present Ordre es designen els membres titulars i suplents que formaran part de la Junta Electoral que exercirà les funcions que li són pròpies durant el procés electoral que es convoca.
El calendari del procés electoral, en les seves fases successives, fixa els dies concrets dels actes que formen part del procés tenint en compte els diferents supòsits que es poden donar en funció de l'existència o inexistència de reclamacions i recursos.
En conseqüència, fent ús de les atribucions que m'han estat conferides,
1.1 Es convoquen eleccions per a la provisió dels càrrecs dels òrgans de govern de les confraries de pescadors, de les seves federacions territorials i de la Federació Nacional Catalana de Confraries de Pescadors d'acord amb l'article 32.1 de la Llei 22/2002, de 12 de juliol, de confraries de pescadors, i l'article 12.1 del Decret 96/2012, de 4 de setembre, sobre procediment electoral de les confraries de pescadors i de les seves federacions i de la Federació Nacional Catalana de Confraries de Pescadors.
1.2 El procés electoral comença el dia 19 de setembre de 2016, pel que fa a les confraries de pescadors i a les seves federacions territorials, i comença el dia 9 de gener de 2017 en la fase corresponent a la Federació Nacional Catalana de Confraries de Pescadors, i s'ha de dur a terme segons el calendari que s'estableix a l'annex d'aquesta Ordre.
El procés electoral es regeix per la Llei 22/2002, de 12 de juliol, de confraries de pescadors; pel Decret 96/2012, de 4 de setembre, sobre el procediment electoral de les confraries de pescadors i de les seves federacions; per aquesta Ordre, complementàriament pels estatuts de les confraries de pescadors i els de les seves federacions, i supletòriament per la Llei orgànica 5/1985, de 19 de juny, sobre règim electoral general i les seves modificacions posteriors.
3.1 El nombre de càrrecs a elegir per a cada òrgan de govern de les confraries de pescadors és d'acord amb el que preveuen els articles 11.1 i 13.1 de la Llei 22/2002, de 12 de juliol, el que determinen els seus estatuts, o en defecte d'aquests, el nombre que consti en el Pla electoral que ha d'incloure l'organigrama, que els capítols de les confraries de pescadors han de trametre a la Direcció General de Pesca i Afers Marítims en la data prevista en el calendari electoral que figura a l'annex d'aquesta Ordre.
3.2 El nombre de càrrecs a elegir a cada federació territorial i a la Federació Nacional Catalana de Confraries de Pescadors és el que determinen els estatuts corresponents, d'acord amb els articles 29.3 i 30.4 de la Llei 22/2002, de 12 de juliol, de confraries de pescadors, respectivament.
El Pla electoral respectiu, que ha d'incloure l'organigrama, d'acord amb els articles 13 i 14 del Decret 96/2012, de 4 de setembre, s'ha de trametre a la Direcció General de Pesca i Afers Marítims en la data prevista en el calendari electoral que figura a l'annex d'aquesta Ordre.
3.3 Els capítols de cada confraria de pescadors i els presidents o les presidentes de les federacions territorials i de la Federació Nacional Catalana de Confraries de Pescadors hauran de comunicar a la Direcció General de Pesca i Afers Marítims, en la data prevista al calendari electoral que figura a l'annex d'aquesta Ordre, els membres dels comitès electorals respectius.
4.1 La Junta Electoral, que té la seu a la Direcció General de Pesca i Afers Marítims del Departament d'Agricultura, Ramaderia, Pesca i Alimentació, estarà formada pels membres següents, d'acord amb l'article 6.2 del citat Decret 96/2012:
Senyor Sergi Tudela i Casanovas, director general de Pesca i Afers Marítims.
Senyora Imma Puigmulé Recasens, Advocada en cap, en representació de l'Assessoria Jurídica del Departament d'Agricultura, Ramaderia, Pesca i Alimentació.
Senyora Carina Amigó Álvarez, cap de Secció de Confraries i de la Flota Pesquera, de la Direcció General de Pesca i Afers Marítims.
Senyor Mario Vizcarro Gianni, secretari de la Federació Nacional Catalana de Confraries de Pescadors.
Senyor Carles Valcarce Ferrer, assessor jurídic de la Direcció General de Pesca i Afers Marítims, que actuarà com a secretari.
Senyora Emilia Gomez Cárdenas en representació de l'Assessoria Jurídica del Departament d'Agricultura, Ramaderia, Pesca i Alimentació.
Senyora Itziar Segarra Diaz, cap de Servei de Foment d'Estructures Pesqueres de la Direcció General de Pesca i Afers Marítims.
Senyor Eusebio Francisco Rosales Pepiol, president de la Federació Territorial de Confraries de Pescadors de Tarragona.
Senyora Esperanza Coca Cárdenas, cap de la Secció de Coordinació Administrativa de la Direcció General de Pesca i Afers Marítims, que actuaria com a secretaria.
4.2 La Junta Electoral pot sol·licitar la tramesa de documentació addicional que consideri adient quan, en l'exercici de les seves funcions, hagi d'efectuar comprovacions sobre la documentació del procediment electoral.
La documentació requerida s'ha d'enviar a la Junta Electoral l'endemà de la seva petició.
5.1 Els comitès electorals i les meses electorals de cada confraria de pescadors, de les seves federacions territorials i de la Federació Nacional Catalana de Confraries de Pescadors tenen la seu a la mateixa confraria de pescadors o a les seus socials de les federacions territorials o de la Federació Nacional Catalana de Confraries de Pescadors, i estan formats, respectivament, pels membres que determinen els articles 6.3, 6.5 i 6.7 del Decret 96/2012, de 15 de juliol.
5.2 Cada comitè electoral determinarà l'horari de les votacions per elegir els càrrecs dels òrgans de govern de cada confraria de pescadors, de les seves federacions territorials i de la Federació Nacional Catalana de Confraries de Pescadors, de conformitat amb l'article 8.f) del Decret 96/2012, de 15 de juliol.
La Junta Electoral pot prendre els acords necessaris per readaptar el calendari previst a l'annex, quan es puguin fer simultàniament actuacions o reduir els terminis previstos, o perquè no s'han formulat reclamacions ni interposat recursos.
En el cas de manca de celebració legal de les eleccions per a la provisió dels càrrecs als òrgans de govern de les confraries de pescadors, la persona titular de la Direcció General de Pesca i Afers Marítims, a sol·licitud de la Junta Electoral, ha de dictar resolució per la qual suspendrà el procés electoral i ha de nomenar una Comissió Gestora que ha d'estar integrada per:
a) El patró o la patrona major o qualsevol membre d'un òrgan de govern sortint de la confraria de pescadors a on s'hagués produït la manca de celebració legal de les eleccions.
b) El director o la directora dels Serveis Territorials del Departament d'Agricultura, Ramaderia, Pesca i Alimentació de la demarcació a la qual pertany la confraria de pescadors.
c) El president o la presidenta en funcions de la Federació Territorial de Confraries de Pescadors més propera geogràficament a la confraria de pescadors però de diferent demarcació.
Si el dia de la votació cau en dissabte i és festiu, la votació s'efectua el divendres anterior o el dilluns posterior.
En aquest cas els comitès electorals afectats ho han de comunicar a la Junta electoral.
Les sessions dels comitès electorals i de la Junta Electoral es poden celebrar de manera no presencial i per mitjans telemàtics, en els termes de l'article 18 de la Llei 26/2010, de 3 d'agost, de règim jurídic i de procediment de les administracions públiques de Catalunya.
Els acords dels comitès electorals i de la Junta Electoral s'han de notificar preferentment el mateix dia que es dicten i per mitjans electrònics que en tot cas n'acreditin la recepció.
D'igual manera, s'han de trametre la resta de comunicacions, notificacions, recursos i reclamacions que es produeixin durant el procés electoral objecte de la present Ordre.
Aquesta Ordre entra en vigor el mateix dia de la seva publicació al Diari Oficial de la Generalitat de Catalunya.
Calendari per a les eleccions a confraries de pescadors, les seves federacions territorials i la Federació Nacional Catalana de Confraries de Pescadors
-1 Elecció dels membres de la Junta General de les Confraries de Pescadors.
El capítol de cada confraria comunica a la Direcció General de Pesca i Afers Marítims els membres dels comitès electorals i el Pla electoral que ha de contenir l'organigrama.
Constitució de la Junta Electoral i dels comitès electorals de cada confraria.
El capítol de cada confraria tramet el cens provisional a la Junta Electoral.
El mateix dia els comitès electorals trameten el cens provisional per a la seva exposició pública als serveis territorials i centrals del Departament d'Agricultura, Ramaderia, Pesca, i Alimentació i a la Junta Electoral.
Exposició pública del cens provisional als llocs indicats en el Decret 96/2012.
Termini màxim per presentar reclamacions al cens provisional davant els comitès electorals.
Darrer dia per resoldre les reclamacions al cens provisional per part dels comitès electorals.
Termini màxim per interposar recurs davant la Junta Electoral contra la resolució dels comitès electorals.
Termini màxim per a la publicació del cens definitiu.
Termini màxim per presentar candidatures davant els comitès electorals.
Els comitès electorals fan la proclamació provisional de candidats.
Termini màxim per presentar reclamació davant del Comitè Electoral.
Termini màxim per resoldre la reclamació pel Comitè Electoral.
Termini màxim per resoldre el recurs per la Junta Electoral.
En el cas que no es presenti reclamació, proclamació definitiva de candidats.
Proclamació definitiva de persones candidates, si s'ha presentat recurs.
En el cas que preveu l'article 16.2 del Decret 96/2012, les persones candidates definitives són proclamades electes.
Constitució de les meses electorals.
Dia de la votació a totes les confraries de pescadors, escrutini, proclamació provisional de persones electes i constitució provisional de les juntes generals.
Termini màxim per presentar reclamació davant els comitès electorals.
Termini màxim per resoldre el Comitè electoral la reclamació.
Si no hi han hagut reclamacions, constitució definitiva de les juntes generals.
Si s'han presentat recursos, constitució definitiva de les juntes generals.
-2 Eleccions al capítol i a la presidència de les confraries de pescadors
El 2 de novembre de 2016 o el 7 de novembre de 2016 es constitueixen definitivament les juntes generals de cada confraria, que han d'escollir els patrons o patrones majors i els membres dels capítols.
Elecció del patró o patrona major i els membres del capítol de cada confraria.
Constitució provisional dels capítols.
Termini màxim per resoldre la reclamació per part dels comitès electorals.
Si no s'ha presentat reclamació, proclamació definitiva del patró o patrona major i constitució definitiva del capítol de cada confraria.
Termini màxim per resoldre el recurs per part de la Junta Electoral.
Si s'ha presentat recurs, constitució definitiva del capítol de cada confraria i proclamació definitiva del patró o patrona major de cada confraria.
- 3 Eleccions als òrgans de govern de les federacions territorials de les confraries de pescadors
Comença el procés d'elecció dels comitès executius i presidents o presidentes de les federacions territorials de les confraries de pescadors.
Els presidents o presidentes de cada Federació Territorial de confraries de pescadors han de trametre a la Direcció General de Pesca i Afers Marítims els membres dels comitès electorals i el Pla electoral, que inclou l'organigrama, en què ha de constar el nombre de càrrecs a elegir.
Termini màxim de presentació de candidatures.
Proclamació provisional de candidatures.
Termini màxim per presentar reclamacions a les candidatures davant els comitès electorals.
Termini màxim per resoldre les reclamacions els comitès electorals.
Votació i proclamació de persones electes.
Constitució provisional dels comitès executius i proclamació provisional de presidents o presidentes de cada federació territorial.
Termini màxim per presentar recurs davant de la Junta Electoral.
Proclamació definitiva del president o presidenta de cada federació territorial i del comitè executiu.
Si no s'han presentat reclamacions, la proclamació definitiva és el 14 de desembre de 2016.
Si no s'han interposat recursos, la proclamació definitiva és el 16 de desembre de 2016.
- 4 Eleccions als òrgans de govern de la Federació Nacional Catalana de Confraries de Pescadors
Començament del procés d'elecció del president i comitè executiu de la Federació Nacional Catalana de Confraries de Pescadors.
El president o la presidenta de la Federació Nacional Catalana de Confraries de Pescadors ha de trametre a la Direcció General de Pesca i Afers Marítims els membres del Comitè Electoral i el Pla electoral, en què ha de constar el nombre de càrrecs a elegir.
Termini màxim de presentació de candidatures a president de la Federació Nacional Catalana de Confraries de Pescadors.
Proclamació provisional de candidats a president.
Termini màxim per interposar reclamació davant del Comitè Electoral contra la proclamació provisional de candidats.
Termini màxim per resoldre les reclamacions per part del Comitè Electoral.
Termini màxim per resoldre els recursos per part de la Junta Electoral.
Votació i proclamació d'electes.
Constitució provisional dels òrgans de govern de la Federació Nacional Catalana de Confraries de Pescadors.
Termini màxim per presentar reclamació davant el Comitè Electoral.
Proclamació definitiva dels òrgans de govern de la Federació Nacional Catalana de Confraries de Pescadors, en funció si han existit reclamacions.
Si no s'han presentat reclamacions, la proclamació definitiva és el dia 25 de gener de 2017.
Si no s'han presentat recursos, la proclamació definitiva és el dia 27 de gener de 2017.
25 de febrer de 2017, 27 de febrer de 2017 o 28 de febrer de 2017.
Dissolució de l'Administració electoral.